Jon Jones

Džonas Dvaitas Džounsas (, g. 1987 m. liepos 19 d.) – JAV mišrių kovos menų kovotojas, kovojantis UFC organizacijoje. Jis yra dabartinis UFC sunkiasvorių kategorijos čempionas.

Jis yra 1,93 m ūgio ir sveria 112 kg. Mišrių kovos menų karjeroje iškovojo 27-ias pergales ir yra laikomas vienu geriausiu mišrių kovos menų kovotoju istorijoje.

Karjera

Ankstyvoji karjera 
Prieš pradedant savo mišrių kovos menų karjerą jis buvo imtynininkas ir tapo Niujorko valstijos imtynių čempionu. Jis taip pat rungtyniavo savo mokyklos amerikietiškojo futbolo komandoje.

2008 m. balandį jis pradėjo savo mišrių kovos menų karjerą ir per tris mėnesius, dalyvaudamas įvairiuose turnyruose, laimėjo šešias iš šešių dvikovų. Jis taip pat, liepos 12 d. įveikus Moyses Gabin nokautu, tapo USKBA pusiau sunkaus svorio kategorijos čempionu.

UFC 
Jis debiutavo UFC 2008 m. rugpjūčio 9 d. dvikovoje prieš André Gusmão. D. Džounsas dvikovoje keletą kartų pargriaunant preišininką ir vartojant nestandartines smūgiavimo technikas laimėjo teisėjų nuosprendžiu. Jis taip pat teisėjų nuosprendžiu laimėjo 2009 m. sausio 31 d. prieš Stephan Bonnar. Savo trečiojoje dvikovoje jis kovojo prieš Jake O’Brien ir laimėjo antro raundo pabaigoje užsmaugiant priešininką.

2009 m. gruodžio 5 d. dvikovoje prieš Matt Hamill jis patyrė savo pirmąjį pralaimėjimą. Nors D. Džounsas laiminėjo pirmus raundus, jis pataikė neleistiną smūgį iš alkūnės ir dvikova buvo nutraukta.

2011 m. kovo 19 d. jis tapo jauniausiu UFC čempionu (23 metai), trečiajame raunde nokautuodamas Mauricijų Ruą ir tapdamas pusiau sunkaus svorio kategorijos čempionu.

D. Džounsas laimėjo sekančias 7 dvikovas, tačiau jis pažeidė organizacijos taisykles ir 2015 m. balandžio 28 d. iš jo buvo atimtas čempiono titulas, bei buvo suspenduotas. D. Džounsas sugrįžo į UFC 2016 m. balandžio 23 d. dvikovoje prieš Ovince Saint Preux. D. Džounsas laimėjo vienbalsiu teisėjų nuosprendžiu.

2016 m. lapkričio 7 d. jis buvo antrą kartą suspenduotas dėl klomifeno vartojimo.

2017 m. liepos 29 d. jis sugrįžo į UFC ir kovojo su Danieliu Kormieriu dėl pusiau sunkaus svorio kategorijos čempiono titulo. D. Džounsas nokautavo priešininką trečiajame raunde ir vėl tapo svorio kategorijos čempionu. Tačiau, rugpjūčio 22 d. jis buvo trečią kartą suspenduotas dėl dopingo ir UFC sugrąžino čempiono titulą D. Kormieriui. Jų dvikova vėliau buvo įvertinta neįvykusia.

2018 m. spalio 10 d. jis sugrįžo į organizaciją ir nokautu įveikęs švedą Aleksandrą Gustavsoną tapo pusiau sunkaus svorio kategorijos čempionu. D. Džounsas laimėjo sekančias tris dvikovas.

2020 m. gegužę dėl įvykusio kivirčo su UFC prezidentu Deinu Vaitu, D. Džounsas atidavė titulą ir pareiškė norą kovoti sunkiasvorių kategorijoje.

2023 m. kovo 4 d., po trijų metų pertraukos, D. Džounsas debiutavo sunkiasvorių kategorijoje. Jis susidūrė su prancūzu Sirilu Ganu dėl sunkiasvorių čempiono titulo. Naudodamas savo imtynių gebėjimus, dominavo priešininką parteryje ir pirmajame raunde jį užsmaugus tapo svorio kategorijos čempionu.

Kovos stilius 
Kovotojas pasižymi savo gebėjimu prisitaikyti, tobula technika. Jis naudoja savo ūgį ir ilgas rankas valdyti atstumą tarp jo ir priešininko.

Jis naudoja priekinius spyrius į galvą ir į kūną, bei šoninius spyrius į priešininko kelį. Džounsas taip pat geba kovoti klinče ir parteryje, valdydamas priešininko rankas, bei pataikydamas smūgius iš alkūnės ir kelių.

Asmeninis gyvenimas 
D. Džounsas turi keturias dukras. Jis turi du brolius – abu profesionalūs amerikietiškojo futbolo žaidėjai.

2012 m. rugpjūčio 8 d. jis tapo pirmuoju mišrių kovos menų kovotoju, kurį rėmė „Nike“.

Mišrių kovos menų rekordas

Nuorodos 

 D. Džounso mišrių kovos menų profilis

Išnašos 

JAV mišrių kovos menų kovotojai
UFC kovotojai